als_Latn dik_Latn sag_Latn
Prizren, 15 maj 2014 – Kreu i Qeverisë në largim Hashim Thaçi, përuroi dy objekte të bizneseve të reja në Prizren. Ai shprehu edhe njëherë gatishmërinë e institucioneve të Kosovës për mbështetjen e tyre të cilat sipas ndikojnë drejtpërdrejt në zvogëlimin e numrit të të papunëve dhe zhvillimin ekonomik të vendit.
“Kompania “ABI’ është model i suksesit të biznesit në vend dhe institucionet e Kosovës do të ofrojnë mbështetje për zgjerimin e bizneseve për të krijuar sa më shumë vende të reja të punës”, ka thënë kryeministri Hashim Thaçi sot gjatë përurimit të repartit të ri të qumështores “ABI”, në Prizren.
Pronarët e kompanisë “ABI”, Irfan e Alajdin Fusha, thanë se me vënien në funksion edhe të kësaj fabrike, përveç ngritjes së kapaciteteve, inkurajohet edhe sektori bujqësisë për interesim më të madh për zhvillimin e këtij sektori, që mundëson edhe rritje të mirëqenies së popullatës.
Kryeministri Thaçi, i shoqëruar edhe nga ministri i financave Besim Beqaj, kanë përuruar edhe fabrikën e prodhimit të pjesëve të automobilave, “Kosh” një biznes ky italo- kosovarë, që ka startuar me 13-të punëtorë, por që pronari Shkëmb Koshi, premton se ky numër do të arrijë deri në 200.
Thaçi shprehu gatishmërinë e qeverisë së Kosovës, për mbështetjen e të gjithë bizneseve në Kosovë, veçanërisht ato me investitorë ndërkombëtarë.
als_Latn als_Latn als_Latn als_Latn als_Latn